Navarra Suma talde parlamentarioak aurkeztutako 10-22-PES-00263 galdera idatziari dagokionez, Hezkuntzako kontseilariak honako informazio hau ematen du:

Hezkuntzari buruzko maiatzaren 3ko 2/2006 Lege Organikoak, abenduaren 29ko 3/2020 Lege Organikoaz geroztik, hau ezartzen du laugarren xedapen gehigarrian:

***“Testuliburuak eta gainerako curriculum-materialak.***

1. *Autonomia pedagogikoa baliatuta, ikastetxe publikoen koordinazio didaktikoko organoek hartu beharko dituzte irakaskuntzak garatzeko erabili beharreko testuliburuak eta gainerako materialak.*
2. *Testuliburuak eta gainerako materialak editatzeko eta hartzeko, ez da beharrezkoa izango hezkuntza-administrazioaren aldez aurreko baimena. Nolanahi ere, ikasleen adinari dagokion zehaztasun zientifikora eta hezkuntza-administrazio bakoitzak onartutako curriculumera egokituta egon beharko dute. Gainera, Konstituzioan jasotako printzipioekiko, balioekiko, askatasunekiko, eskubideekiko eta betebeharrekiko, eta lege honetan eta Genero Indarkeriaren aurkako Babes Osoko Neurriei buruzko abenduaren 28ko 1/2004 Lege Organikoan jasotako eta hezkuntza-jarduera osoak jarraitu beharreko printzipioekiko errespetua islatu eta sustatu beharko dute.*
3. *Testuliburuen eta beste curriculum-material batzuen ikuskapena hezkuntza-administrazioen eskumena da, eta hezkuntza-administrazioak irakaskuntza- eta ikaskuntza-prozesua osatzen duten elementu guztiak ikuskatzeko gauzatzen duen prozesu arruntaren zati izango da. Prozesu horren bidez, Konstituzioan jasotako printzipioak eta balioak eta lege honetan xedatutakoa errespetatzen dela zaindu beharko da.*”

Hezkuntza Departamentuak ez du ebidentziarik aurkitu egiaztatu ahal izateko inongo testu-berrikuspenik egin ote den 2013ko abenduaren 5etik, hau da, azaroaren 26ko 33/2013 Foru Legeak, 1936ko kolpe militarraren ondorioz eraildako eta errepresioaren biktima izandako Nafarroako herritarrei errekonozimendua eta ordain morala ematekoak, indarra hartu zuenetik, foru lege horren 14. artikuluaren lehenengo puntuan adierazten den bezala.

Iruñean, 2022ko urriaren 19an

Hezkuntzako kontseilaria: Carlos Gimeno Gurpegui